Document ID: /roh_data/filtered/fineweb-2-filterrobots_roh.jsonl.gz/23296

Perl ch'è oriund da Cuira ha studegià germanistica, istorgia d'art e dramaturgia a Turitg. Il politicher Andri Perl è dapi il 2008 commember da la partida. Dapi il 2014 è el deputà dal Cussegl grond, quai per il district Cuira. El è vegnì elegì la sonda cun 87 tar 2 vuschs sco successur da Wilhelm.
En ses pled ha Perl dentant gia explitgà ch'el veglia far il post sulettamain enfin che la vicepresidenta Julia Müller, che sa focussescha il mument sin ses studi, saja pronta da surpigliar il post.
La PS Grischun ha merità ina dunna a la testa da la partida
Autur e rappunz
Perl è tranter auter er enconuschent sco rapper da la band «Breitbild» e sco autur da plirs romans. Il 2019 è il burgais da Cuira vegnì onurà cun il Premi da litteratura grischun.